kardosdrur/scandi-wiki huggingface dataset:
Académie royale de peinture et de sculpture

Académie royale de peinture et de sculpture (Det Kongelige Akademi for Maleri og Skulptur i Paris) blev grundlagt i 1648 efter forbillede af Accademia di San Luca i Rom. Paris havde allerede Académie de Saint-Luc, som var lav for byens kunstnere som alle Lukasgilder. Formålet med akademiet var at professionalisere de kunstnere, som arbejdede for det franske hof og at give dem en godkendelse, som kunstnerne fra Lukasgildet ikke fik.

I 1661 kom akademiet under Jean-Baptiste Colberts ledelse, og kunstarterne blev et vigtigt element i forherligelsen af solkongen, Ludvig XIV. Fra 1683 havde akademiet sin storhedstid under ledelse af Charles Le Brun med et genrehierarki og strengt uddannelsessystem.

Den 8. august 1793 under den Franske revolution blev akademiet ophævet af Nationalkonventet, da det påbød ophævelse af "toutes les académies et sociétés littéraires patentées ou dotées par la Nation".

Akademiet omdøbtes senere til Académie de peinture et de sculpture. Det er  ansvarligt for Académie de France i villa Médicis i Rom (grundlagt i 1666), som giver lovende kunstnere muligheder for at studere i Rom.

I 1816 sammensluttedes akademiet med Académie de musique (Musikakademiet, grundlagt i 1669) og Académie d'architecture (Arkitekturakademiet, grundlagt i 1671) i Académie des beaux-arts (Akademiet for de skønne kunster), som er et af de fem akademier i Institut de France.

Académie royale de peinture et de sculpture var forbillede for Det Kongelige Danske Skildre-, Billedhugger- og Bygnings-Academie i Kiøbenhavn, der åbnede i 1754.

Delvis liste over medlemmer 
 Abraham Bosse (1648)
 Herman van Swanevelt (1651)
 Jean Jouvenet (1675)
 Antoine Coysevox (1676)
 Joseph Parrocel (1676)
 Nicolas de Largillière (1686)
 Roger de Piles (1699)
 Guillaume Coustou den ældre (1704)
 Jean Raoux (1717)
 Jean-Baptiste Pater (1728)
 François Boucher (1731)
 Charles-André van Loo (1735)
 Charles-Amédée-Philippe van Loo (1747)
 Jean-Baptiste Huet (1769)
 Jacques Louis David (1780)
 Adélaïde Labille-Guiard (1783)
 Marie Louise Élisabeth Vigée-Lebrun (1783)
 Adolf Ulric Wertmüller (1784)
 Jean-Baptiste Stouf (1785)
 Dominique Vivant (1787)
 Jean-Baptiste Pigalle

Se også 
 Akademisk kunst
 Franske kunstsaloner og -akademier
 Royal West of England Academy

Eksterne henvisninger 

 Kunst, kunstnere og akademier  
 Historie om akademiet  
 Det Royale Akademi for Maleri og Skulptur  

Etableret i 1648
Akademier
Amerikansk eskimohund

Amerikansk eskimohund er en race af selskabshund med oprindelse i Tyskland. Den amerikanske eskimohund er medlem af spidshunde familien. På trods af sit navn og udseende, er den amerikanske eskimohund ikke fra Alaska, Hunderacen kan spores tilbage til Nordeuropa. I det 19. århundrede kom racen til USA med tyske emigranter. Før 1917 blev racen benævnt som Amerikansk Spids, men efter 1917 fik den navnet Amerikansk Eskimohund.

Kendetegnende for racen 
Der er tre størrelse af den amerikanske eskimoiske race, toy, miniature og standard. De deler fælles lighedspunkter med japanske spidshunde og Samojedhund.

Højde: 

Toy: 23-30 cm
Miniature: 33-38 cm
Standard: 39-48 cm

Vægt: 2-16 kg

Den foretrukne farve er hvid, men der tillades også biquit- eller cremefarvet pels. Den har et opvakt og intelligent udtryk i de let ovale øjne, der har store øjenrande og hvide øjenvipper. Racen har en udstående dobbelt pels med en tæt underuld, som den lange dækpels vokser ud igennem. På næsepartiet er pelsen kort og glat.

Det er en hund, som har let ved at lære alverdens tricks og altid er glad for at gøre sin ejer tilpas. Den hverken bider eller angriber mennesker, men passer dog på hjem og familie.
Et billede på årvågenhed og skønhed, en middelstor nordisk hund.

Eksterne henvisninger 
http://www.americaneskimodogs.org/

Hunderacer fra Tyskland
Spidshunde
Slædehunde
Institut Tessin

Institut Tessin under Centre culturel suédois er et museum i Paris viet historien om det fransk-svenske kunstneriske udvekslinger. Det ligger ved Hôtel de Marle i byens 3. arrondissement, og det er åbent alle dage undtagen mandag; Der er gratis entré, og de fleste dage kan man spise svensk frokost.

Museer i Paris
3. arrondissement
Goldstone-rapporten

Goldstone-rapporten er en officiel rapport, udarbejdet for FN's menneskerettighedsråd (UNHRC) om krigshandlingerne i og omkring Gaza ved årsskiftet 2008–09. Rapporten fastslår at der blev begået krigsforbrydelser og muligvis forbrydelser mod menneskeheden både af Israels militære styrker og af palæstinske væbnede grupper, men at de israelske overgreb var de mest omfattende.

Rapporten blev uadarbejdet af The United Nations Fact Finding Mission on the Gaza Conflict (FNs kommission for at finde fakta om Gaza-konflikten), populært kaldet Goldstone-kommissonen efter lederen Richard Goldstone. Kommissonen blev udnævnt af UNHCR's præsident på baggrund af en rådsbeslutning den 12. januar 2009. Det oprindelige mandat hævdedes at være ensidigt og anti-israelsk, og det blev derfor ændret før arbejdet blev igangsat. Israel nægtede på trods heraf at samarbejde med kommissionen, som heller ikke fik indrejsetilladelse til landet.

Den endelige rapport blev publiceret den 15. september 2009 og er på 452 sider. Den indeholder omfattende dokumentation om krigshandlingene og deres indvirkning på det civile liv i Gaza. Videre omtales forhold for palæstinenserne på Vestbredden, de intern-palæstinensiske stridigheder i Gaza og den palæstinensiske beskydning af byer i Israel.

Rapporten har fået en blandet modtagelse, og den er omtalt både som et grundigt og stærkt vidnesbyrd om krigen og som et ensidigt propagandaskrift mod Israel. På et møde i UNHRC den 15. oktober 2009 fik rapporten tilslutning fra et flertal på 25 af rådets 47 medlemmer. Seks stemte imod, elleve afstod fra at stemme, mens fem lande ikke deltog i afstemningen.

Se også 
 Israel-Gaza-konflikten 2008-2009

Noter

Eksterne links 
 Human Rights in Palestine and other occopied Arab Territories - Report of the United Nations Fact-Finding Mission on the Gaza Conflict (Goldstone-rapporten), 25. september 2009
 Menneskerettighetsrådets webside om kommissionen 

Mellemøstens historie
Israel-Palæstina-konflikter
Troyes

Troyes er en by - en fransk kommune - hjemsted for præfekturet - den statslige administration og forvaltning - i departementet Aube, og ligger ved floden Seinen, omkring 150 km sydøst for Paris. Indbyggerne i kommunen hedder Troyens, Troyennes

Byer i Aube
Kommuner i Aube
Tour de France-byer
George M. Leader

George Michael Leader (17. januar 1918 - 9. maj 2013) var en amerikansk politiker. Han var medlem af det Demokratiske parti og var guvernør i Pennsylvania fra 1955-1959.

Guvernører i Pennsylvania
Carl Georg Starbäck

Carl Georg Starbäck (18. juli 1828 – 8. oktober 1885) var en svensk historiker og romanforfatter.

Starbäck blev student 1849 og dr. phil. 1854, gik derefter skoleembedsvejen, redigerede Svenska arbetaren (1861-65), blev 1864 lektor ved Latinskolen i Norrköping, men måtte 1872 opgive undervisningen, og 3 år efter tog han sin afsked.

Alle Starbäcks værker har en smuk og folkelig grundtone; de har noget af det, som er Ingemanns styrke, en vis retfærdstrang og fædrelandsfølelse, som øver sin indflydelse. Hans bedste arbejder er det historiske værk Berättelser ur svenska historien (1860—75, 11 bind og begyndelsen af 12.), der blev afsluttet af P.O. Bäckström i 22 bind. 

Af hans større historiske arbejder kan nævnes Vasaätten under unionstiden (1854), Inledning til medeltidens historia (1856), Öfversikt af riksföreståndareskapet i Sverige under medeltiden (1864) samt det pædagogiske skrift Historiens betydelse som undervisningsämne (1859). 

Men han vandt ikke ringere anerkendelse ved sine forskellige mere eller mindre romantiske romaner: Skarpskyttens ungdomsminnen (1867), Mäster Olofs bröllop (1871), Engelbrekt Engelbrektsson (samme år) samt Nils Bosson Sture (1870—75) og flere. Flere af disse er oversatte på dansk.

Kilder

Eksterne henvisninger 
 

Historikere fra Sverige
Faglitterære forfattere fra Sverige
Romanforfattere fra Sverige
Svensksprogede forfattere fra Sverige
Skolefolk fra Sverige
Svenskere i 1800-tallet
Salmonsens
Dronning Annes Krig

Dronning Annes Krig (1702–13) var den anden i en serie af fem fransk og indianske krige udkæmpet mellem Frankrig og England (senere Kongeriget Storbritannien) i Nordamerika om kontrollen med kontinentet og var modparten til den spanske arvefølgekrig i Europa. Ud over de to primære styrker involverede krigen også et antal stammer af oprindelige amerikanere og Spanien, som var allieret med Frankrig.

Krige i 1700-tallet
Skarabæ

Skarabæ kan henvise til flere artikler:

Biller
 Grøn guldbasse (Cetonia aurata) - medlem af familien Torbister (Scarabaeidae)
 Scarabaeus sacer - skarabæ bille tilbedt af de gamle egyptere.
 Skarabæ (artefakt) - var en genstand, der symboliserer den hellige bille i det gamle Egypten.
 Andre medlemmer af Scarabaeidae, skarabæ bille familien.
Iglsø Kirke

Iglsø Kirke ligger i Iglsø Sogn, Viborg Domprovsti, Viborg Stift i Viborg Kommune, Region Midtjylland. Tidligere lå den i Fly Sogn i Skive-Fjends Provsti, Fjends Herred, Fjends Kommune i Viborg Amt. Kirken er en korskirke opført i 1895 af røde mursten i nyromansk stil under ledelse af arkitekt Claudius August Wiinholt.

Eksterne kilder og henvisninger 

 Kort over sogne og herreder i det gamle Viborg Amt

 Iglsø Kirke hos KortTilKirken.dk

Kirker i Viborg Kommune
Kirker i Viborg Stift
Kirker i Viborg Amt
Windows Genuine Advantage

Windows Genuine Advantage eller blot WGA er et anti-pirat program fra Microsoft, der kontrollerer, om en installeret version af Windows er ægte, dvs. et valideret produkt med original licenskode. Windows Genuine Advantage bliver installeret som en update fra Windows Update, eller i forbindelse med visse programmer fra Microsoft som Windows Media Player 11, der kræver at computeren bliver valideret af WGA.

Selve programmet består af to dele: En del, der låser sig sammen med Winlogon, og validerer dermed versionen af Windows ved hver startup. En anden del er et ActiveX komponent, der validerer versionen af Windows ved installation af nogle programmer eller download og installation af opdateringer fra Windows Update.

Windows Genuine Advantages funktion er forskellig i de forskellige versioner af Windows og opfører sig således forskelligt. De versioner af Windows der dækkes er Windows XP, Windows Vista og Windows 7. I Windows XP var Windows Genuine Advantages funktion reduceret til at "nage" brugeren med notifikationer og pop-ups, hvor den i Windows Vista reducerede funktionalitet af styresystemet gradvist.

Microsoft Windows
Abraham Even-Shoshan

Abraham Even-Shoshan (hebraisk:: אַבְרָהָם אֶבֶן שׁוֹשָׁן;) (født 25. december 1906 i Minsk, død 8. august 1984 i Jerusalem) var en russisk/israelsk lingvist og leksiograf i hebraisk. Hans fødenavn var Avraham Rosenstein, født i Minsk, Hviderusland. ”Even-Shoshan” er en hebraisk oversættelse af hans oprindelige efternavn.
Even-Shoshan skabte den første udgave af den Nye Hebraisk Ordbog (1946-1958), som er blevet opdateret og genudgivet i 2004 under titlen Even-Shoshan Dictionary.

Han døde i 1984 i Jerusalem, Israel.

Noter 

Sprogvidenskabsfolk
Leksikografer
Videnskabsfolk fra Israel
Videnskabsfolk fra Rusland
Højdevangskirken

Højdevangskirken ligger på Irlandsvej på Amager og er tegnet af arkitekten Paul Staffeldt Matthiesen.

Eksterne kilder og henvisninger 

 Højdevangskirken hos KortTilKirken.dk

Kirker i Københavns Kommune
Kirker i Københavns Amt
Kirker i Københavns Stift
WTO

WTO (, ) er en international organisation, der regulerer den internationale handel ved at opretholde et forum for forhandlinger om handelsaftaler og afgørelser om handelsstridigheder.

Organisationen blev stiftet i 1995, hvor den efterfulgte den hidtidige organisation GATT ("General Agreement on Tariffs and Trade"), der blev oprettet i 1948. WTO har sit hovedsæde i den schweiziske by Geneve. Man opererede i 2018 med et budget på 197 millioner schweizerfranc. I 2018 var 164 lande, der tilsammen stod for 98 % af verdenshandelen, medlemmer af WTO.

Såvel GATT som WTO har stået som eksponenter for efterkrigstidens internationale trend i retning af større frihandel.

Kilder

Eksterne henvisninger 

 WTOs eget netsted 

Internationale organisationer
Etableret i 1995
International økonomi
Perlehyacint

Perlehyacinth (Muscari) er en slægt med ca. 20 arter, som er udbredt i Nordafrika, Mellemøsten, Kaukasus og det sydlige Europa. Det er flerårige, urteagtige planter, der danner et ægformet løg med brune yderskæl. Der dannes 2-7 grundstillede blade pr. år. De er tykke med ensfarvet grønne bladsider, parallelle bladribber og hel rand. Blomsterne er samlet i en endestillet klase på et særligt, bladløst skud. De nederste blomster i standen er midre, anderledes farvede og sterile. De normale blomster er regelmæssige og 3-tallige med rør- eller krukkeformet sammenvoksede blosterblade, der oftest er blå. Frugterne er trerummede kapsler med seks sorte frø.

 Almindelig perlehyacint (Muscari botryoides)
 Armensk perlehyacint (Muscari armeniacum)
 Bredbladet perlehyacint (Muscari latifolium)
 Duskhyacint (Muscari comosum)
 Muskatperlehyacint (Muscari muscarimi)
 Persisk perlehyacint (Muscari aucheri)
 Åben perlehyacint (Muscari azureum)

 Muscari alpanicum
 Muscari caucasicum
 Muscari commutatum
 Muscari compactum
 Muscari longipes
 Muscari maweanum
 Muscari neglectum
 Muscari parviflorum
 Muscari pendulum
  Klaseblomstret druehyacint. Muscari racemosum
 Muscari szovitsianum
 Muscari tenuiflorum

Henvisninger 

Hyacint-familien
Monounsøen

Monounsøen er en kratersø i det vestlige Cameroun også kaldet en af dødens søer. Den 15. august 1984 eksploderede søen i et udslip af kuldioxyd formentlig da der skete en bundvending i søen, udløst af et mindre jordskælv. Ved udslippet døde 37 mennesker. To år senere skete en tilsvarende naturkatastrofe i Nyossøen med meget større fatale konsekvenser.

Se også 

Kivusøen

Eksterne links 
 The Lake Nyos and Monoun Degassing Project
 Killer lakes in Cameroon may strike again
 Volcanic Lakes and Gas Releases 
 BBC News 27 Sep 2005: Action needed on deadly lakes
 Mechanics of the switching on of the trigger mechanism of limnological catastrophes

Søer i Afrika
Camerouns geografi
Klaus Schønning

Klaus Schønning er en dansk musiker og pioner inden for genrerne elektro-akustisk og New Age. Stadig aktiv og behersker mange tangent- og strengeinstrumenter. 

Klaus Schønning har på nuværende tidspunkt udgivet mere end 30 soloalbums siden 1979 debuten Lydglimt der stadig nyder kultstatus. Desuden udgivet albums med flere forskellige musikalske partnere.

Diskografi 

Studiealbum:

 Lydglimt (1979)
 Cyclus (1980)
 Nasavu (1982)
 Locrian Arabesque (1985)
 Arctic Light (1987)
 Symphodysse 1 (1988)
 Symphodysse 2 (1989)
 Symphodysse 3 (1990)
 Symphodysse 4 (1992)
 Magic Cafe (1993)
 Endless Corridor (1995)
 Copenhagen (1996)
 Rune Quest (1997)
 Mysteries from the past (1998)
 Stars in the night (2000)
 Invisible Worlds (2002)
 Fairytales (2005)
 Flow (2009)
 Spirits Of Sports (2010)
 Sacred Moments (2011)
 City (2012)
 Sanctum (2014)
 Elements (2015)
 Palette (2016)
 Kaleidoscope (2017)
 Lydglimt II (2018)
 Symphodysse V (2020)

Wellness-serien

 Symphonies of Wellness (2006)
 Melodies of Wellness (2007)
 Harmonies of Wellness (2008)
 Christmas & Wellness (2008)

Schønning Sejr

 Constellations (2019)
 Classic Constellations (2019)

Eksterne henvisninger 
 

Musikere fra Danmark
Almindelig perlehyacint

 
Almindelig perlehyacint (Muscari botryoides, undertiden også kaldet blåmunke) er en flerårig, urteagtig plante, der anvendes i haver for sine smukke blå forårsblomster. Arten danner ikke aflæggerløg og formerer sig altså udelukkende ved frø.

Beskrivelse 
Almindelig perlehyacint danner ægformede, brune løg som overvintringsorganer. Fra løget spirer to grundstillede og linjeformede, tykke blade frem. Bladene har parallelle ribber, hel rand og ensartet græsgrønne sider. 

Blomstringen sker i marts-april-maj, hvor man finder blomsterne samlet i en kompakt, endestillet klase på et bladløst skud, som dannes mellem bladene. De enkelte blomster er nikkende og dannet af seks krukkeformet sammenvoksede blosterblade. Frugterne er trerummede kapsler, der bliver gullige og papiragtige ved modning, og som rummer seks sorte frø.

Rodnettet består af en kage af trævlede rødder. Arten danner ikke aflæggerløg og formerer sig altså udelukkende ved frø.

Højde x bredde og årlig tilvækst: 0,20 x 0,15 m (20 x 15 cm/år).

Planten indeholder flere forskellige glykosider.

Hjemsted 

Arten hører hjemme i det centrale og sydøstlige Europa. Den er knyttet til lysåbne voksesteder med forårsoversvømmet, men ellers tør, sandet eller leret jordbund. 

I Danmark benyttes den som haveplante og er ikke vildtvoksende men kan være forvildet til den danske natur.

I de tørre enge på den store slette ved Zákányszék, provinsen Csongrád, Ungarn, findes planten sammen med bl.a. Achillea pannonica (en art af røllike), alm. kællingetand, bermudagræs, blæresmælde, blågrøn star, engsalvie, engsvingel, Euphrasia tatarica (en art af Øjentrøst), farvevisse, flerårig hør, gul snerre, kostfuglemælk, lancetvejbred, liden skjaller, stor blåtop, strandkrageklo, Thalictrum lucidum (en art af frøstjerne) og vårstar

Henvisninger

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Blå blomster
Haveplanter
Løg- og knoldvækster
Flerårige urter
Pave Paul 3.

Pave Paul 3. (født 29. februar 1468, død 10. november 1549), født som Alessandro Farnese, var pave fra 1534 til sin død i 1549.

Han indkaldte tridentinerkoncilet i 1545. Han var også den første pave som udnævnte kardinaler in pectore.

Eksterne henvisninger 
 Paul III hos Catholic Encyclopedia (engelsk)

Paver fra Italien
Huset Farnese
Carlos Humberto Romero

Carlos Humberto Romero (født 29. februar 1924 i Chalatenango i El Salvador, død 27. februar 2017) var en præsident fra El Salvador.

Romero vandt præsidentvalget i 1977 og var præsident i El Salvador fra 1. juli 1977 til 15. oktober 1979, da han blev afsat ved et statskup.

El Salvadors præsidenter
Politikere fra El Salvador
Queer as folk

Queer as Folk () er en britisk tv-serie fra 1999-2000. Serien er skrevet af Russell T. Davies, som senere også blev kendt for drama serien Bob and Rose, der handler om den homoseksuelle Bob og den heteroseksuelle Rose, som forelsker sig. Queer as Folk blev senere genproduceret af Showtime fra 2000-2005, den britiske udgave handler om en gruppe homoseksuelle fra Manchester, omkring Canal Street.

Medvirkende 

 Aidan Gillen - (Stuart Alan Jones)
 Craig Kelly - (Vince Tyler)
 Charlie Hunnam - (Nathan Maloney)
 Denise Black - (Hazel Tyler)
 Andy Devine - (Bernard Thomas)
 Jason Merrells - (Phil Delaney)
 Esther Hall - (Romey Sullivan)
 Saira Todd - (Lisa Levene)
 Carla Henry - (Donna Clark)
 Alfred Robinson/Olivia K.Critchley - (Baby Alfred)
 Ben Maguire - (Christian Hobbs)
 Alison Burrows - (Sandra Docherty)
 Susan Cookson - (Marcie Finch)
 Caroline Pegg - (Rosalie Cotter)
 Caroline O'Neill - (Janice Maloney)
 Jane Cawdon - (Helen Maloney)
 Antony Cotton - (Alexander Perry)
 Peter O'Brien - (Cameron Roberts)
 Jonathon Natynczyk - (Dazz Collinson)
 Maria Doyle Kennedy - (Marie Jones Threepwood)
 John Brobbey - (Lance Amponah)
 Ger Ryan - (Margaret Jones)
 Ian McElhinney - (Clive Jones)
 Paul Copley - (Roy Maloney)
 Adam Zane - (Dane McAteer)
 Kate Fitzgerald - (Mrs Delaney)

Handling

Se også 
 The L Word

Eksterne henvisninger 
 
 Queer as Folk  på tv.com

Tv-programmer fra Channel 4
LGBT-relaterede tv-programmer
Britiske tv-serier fra 1990'erne
Britiske tv-serier fra 2000'erne
Bartholomæus 1.

Bartholomæus I med det borgerlige navn Dimitrios Archondonis (født 29. februar 1940 på Imbros, Çanakkale) er siden 1991 ortodoks økumenisk patriark af Konstantinopel med sæde i Fener i Istanbul. Han er den 270. efterfølger af apostlen Andreas og dermed "første blandt ligemænd" for ca. 300 millioner ortodokse kristne i hele verden.

Patriarker
Personer fra Tyrkiet
Personer fra Grækenland
Trinderup Hede

Trinderup Hede er et naturområde lidt øst for Mariager, der blandt andet er kendt for at være det sted, hvor Hvidstengruppen modtog sin første nedkastning af våben og sprængstoffer, hvilket skete natten mellem 11. og 12. marts 1943.

Naturområder i Nordjylland
Mariager
Niels Fiil

Niels Fiil (12. juni 1920 – 29. juni 1944) var en dansk modstandsmand i Hvidstengruppen under ledelse af sin far Marius Fiil.

Biografi 

Fiil var landbrugsmedhjælper ved Hvidsten Kro, da han meldte sig til gruppen. Sammen med resten af gruppen blev Niels Fiil arresteret af Gestapo 11. marts 1944. Han blev først ført til Dagmarhus og siden indsat i Vestre Fængsel. Nyheden om deres anholdelse blev bragt i De frie Danske en uge senere.

Måneden efter meddelte De frie Danske at de anholdte fra Hvidsten var blevet overført fra Randers til Vestre Fængsel.

Sammen med sin far, svoger og fem andre fra gruppen blev Fiil henrettet ved skydning den 29. juni 1944 i Ryvangen.

Efter hans død 

Den 15. juli 1944 skrev De frie Danske om henrettelsen af Fiil, hans far og svoger, om storesøsterens livstidsdom, om lillesøsterens dom på to år, og udtrykte medfølelse for morens store tab. Seks måneder efter skrev januarnummeret af modstandsavisen Frit Danmark at Fill og syv andre med navn nævnte medlemmer af Hvidsten gruppen var blevet henrettet den 29. juni året før.

Den 2. juli 1945 blev hans og hans fars jordiske rester fundet i Ryvangen og ført til Retsmedicinsk institut, 10. juli samme år blev de kremeret i Bispebjerg Krematorium sammen med de seks andre henrettede medlemmer af gruppen.

Han er sammen med faren og de seks øvrige henrettede fra Hvidstengruppen mindet ved Hvidsten Kro og i Mindelunden i Ryvangen.

Populær kultur 
 I den danske drama-film fra 2012 Hvidsten Gruppen bliver Niels Fiil portrætteret af Thomas Ernst.

Kilder

Eksterne henvisninger 
 
 
 

Modstandsfolk fra Dansk Samling
Henrettede i Danmark af den tyske besættelsesmagt under 2. verdenskrig
Personer henrettet ved skydning
Medlemmer af Hvidstengruppen
Henrettede personer fra Danmark
Peder Bergenhammer Sørensen

Peder Bergenhammer Sørensen (3. juni 1914 i Maribo – 29. juni 1944 i Ryvangen) var en dansk bryggeriarbejder og modstandsmand, der var en del af Hvidstengruppen under ledelse af hans svigerfar, Marius Fiil.

Liv og karriere 

Den 3. juni 1914 blev Peder Sørensen født i Maribo, han var søn af handelsmanden William Bergenhammer Sørensen og Anne Petrine Nielsine Agnes f. Jensen, forældrene var blevet gift i 1912.

Peder Sørensen var ved krigens start bryggeriarbejder på Thor i Randers, han boede dog i et hus tæt ved Hvidsten kro og var gift med Kirstene Fiil. I 1943 var Peder en af de første som gik med svigerfaren Marius Fiil i Hvidstengruppen, der blev en af de mest betydningsfulde modtagere af våben og sprængstoffer i Jylland, der blev nedkastet fra engelske fly.

Sammen med resten af gruppen blev Peder Sørensen arresteret af Gestapo den 11. marts 1944 og ført til Dagmarhus og Vestre Fængsel i København. Nyheden om anholdelsen blev bragt i De frie Danske en uge senere.

Måneden efter meddelte De frie Danske at de anholdte fra Hvidsten var blevet overført fra Randers til Vestre Fængsel.

Sammen med sin svigerfar, svoger og fem andre fra gruppen blev han henrettet ved skydning 29. juni 1944.

Den 15. juli 1944 skrev De frie Danske om henrettelsen af Sørensen, hans svigerfar og svoger, om hustruens livstidsdom, om svigerindens dom på to år, og udtrykte medfølelse for svigermorens store tab. Seks måneder efter skrev januarnummeret af modstandsavisen Frit Danmark at Sørensen og syv andre med navn nævnte medlemmer af Hvidsten gruppen var blevet henrettet den 29. juni året før.

Kilder

Eksterne henvisninger 
 
 
 

Medlemmer af Hvidstengruppen
Henrettede i Danmark af den tyske besættelsesmagt under 2. verdenskrig
Personer henrettet ved skydning
Danskere i 1900-tallet
Henrettede personer fra Danmark